04/12/2012 | Administración LocalMunicipal
Vedra
Secretaría-Intervención
Retribucións do persoal en situación de ILT

O Pleno do Concello en sesión ordinaria celebrada o día vinte e un de novembro do ano que andamos, por unanimidade dos asistentes, acordou: “En función do establecido no artigo 9.2 do Real Decreto Lei 20/2012, do 13 de xullo, de medidas para garantizar la estabilidad presupuestaria y de fomento de la competitividad (BOE nº 168/12, do 14 de xullo), e á vista do acordo da Mesa Xeral de Negociación do Concello de Vedra, proponse ao pleno a adopción dos seguintes acordos: Primeiro.- O Concello de Vedra adhirese na súa totalidade ao establecido na Disposición Adicional 18º do citado Real Decreto para a Administración Xeral do Estado e polo tanto complementará as prestacións que perciba o persoal funcionario incluído no Réxime Xeral da Seguridade Social, e o persoal laboral ao seu servizo nas situacións de incapacidade temporal, de acordo cos seguintes límites: 1º.- Cando a situación de incapacidade temporal derive de continxencias comúns: 1.1.- Dende o primeiro día da situación de incapacidade temporal ata o terceiro día inclusive, recoñecerase un complemento retributivo do 50% das retribucións que se viñera percibindo no mes anterior ao de causarse a incapacidade incluídos todos os conceptos 1.2.- Dende o carto día da situación de incapacidade temporal ata o día 20 inclusive, recoñecerase un complemento retributivo do 75% das retribucións que se viñera percibindo no mes anterior ao de causarse a incapacidade incluídos todos os conceptos 1.3.- A partires do día 21 aboarase un complemento ata alcanzar o 100% das retribucións que se viñera percibindo no mes anterior ao de causarse a incapacidade incluídos todos os conceptos 2º.- Cando a situación de incapacidade temporal derive de continxencias profesionais (accidente laboral ou enfermidade profesional) e durante todo o periodo de duración da mesma, a percepción do 100% das retribucións, por todo os conceptos, que viñera percibindo no mes anterior ao de causarse a incapacidade incluídos todos os conceptos 3º.- Cando a situación de incapacidade temporal derive de continxencias comúns recoñecerase dende o inicio da IT, un complemento retributivo do 100% das retribucións que se viñera percibindo no mes anterior ao de causarse a incapacidade incluídos todos os conceptos nas seguintes situacións: *Hospitalización *Intervención cirúrxica ou ambulatoria *Risco por embarazo *Maternidade *Paternidade *Risco perante a xactancia natural *Accidente grave ou moi grave *IT por enfermidade relacionada por discapacidades recoñecidas cun grao do 33% ou superior *IT sen hospitalización provocada por enfermidades crónicas, dexenerativas, irreversibles e/ou incurables *IT sen hospitalización pero que requira tratamento ou terapia hospitalaria por enfermidades crónicas, dexenerativas, irreversibles e/ou in curables (por exemplo a diásele) *Procesos oncolóxicos *Periodos de recuperación ou postoperatorios e recaída dos mesmos 4º.- Cando haxa dúbidas en situacións distintas ás enumeradas nas alíneas anteriores serán resoltos por acordo e a través dunha comisión que se constituirá ao efecto e que se aplicará o regulamento que se aprobe, formada por un membro de cada sindicato con representación no concello, os/as Presidentes/as da Xunta de Persoal e Comité de Empresa, os asesores que se consideren oportunos para a toma de decisións e o Alcalde ou concelleiro en quen delegue. Segundo.- Publicar este acordo no Boletín Oficial da provincia de A Coruña, entrando en vigor ao día seguinte oa da súa publicación e en todo caso, entenderase que entra en vigor aos tres meses da publicación do Real Decreto Lei 20/2012, do 13 de xullo, de medidas para garantir a estabilidade orzamentaria e de fomento da competitividade.” Vedra, 27 de novembro de 2012 O ALCALDE Asdo. Carlos Martínez Carrillo